אמיל לור

אוגוסט מארי אמיל לור (בצרפתית: Auguste Marie Émile Laure ; 3 ביוני 1881–1957) היה ז'נרל ד'ארמה צרפתי במלחמת העולם השנייה.

ביוגרפיה 
לור נולד ב-3 ביוני 1881 באפט, ווקלוז. אביו היה ז'אק ארנסט לור (Ingénieur des Arts et Manufactures), ואמו הייתה מרגריט מארי לואיז דובל. הוא התחתן עם אז'ני מרגריט דגסקט בדראגינין ב-27 בספטמבר 1908.

ב-4 באפריל 1931 הוא מונה למפקח הכללי של כוחות הנ"מ, וב-31 ביולי 1932 הועלה לדרגת ז'נרל דה בריגדה. ב-10 בפברואר 1934 הוא מונה לראש הקבינט הצבאי, משרד המלחמה, וב-8 במאי 1935 הוא מונה למפקד הכוחות באלג'יר. ב-16 בדצמבר אותה שנה הוא הועלה לדרגת ז'נרל דה דיוויזיה, וב-28 בינואר 1938 הוא הועלה לדרגת ז'נרל דה קורפוס ומונה למפקד האזור הצבאי התשיעי. בעת פרוץ מלחמת העולם השנייה, הוא מונה למפקד הקורפוס ה-9, וב-21 במאי 1940, במהלך המערכה על צרפת ועל ארצות השפלה מונה למפקד הארמייה השמינית שהוצבה באזור לורן, ופיקד עליה עד לכניעת הכוחות ב-23 ביוני 1940. לאחר הכניעה נכלא לר בלה ברסה, יחד עם ארבעה גנרלים נוספים.

לאחר התערבותו של המרשל אנרי פיליפ פטן, לור שוחרר ומונה למזכ"ל משרד ראש המדינה (secrétaire général du Cabinet du chef de l'État) ב-15 בנובמבר 1940 , וב-15 בדצמבר הועלה לדרגת ז'נרל ד'ארמה ומונה למזכיר גנרל ארגון ותיקי הלגיון (LFC), ארגון ותיקי וישי, והחליף את קסאבייה ולה. הוא עזב תפקיד זה בשנת 1942 לאחר חזרתו של פייר לאוואל לממשלה. הוא נעצר על ידי הגרמנים בדצמבר 1943 וגורש לגרמניה, ולא שוחרר עד מאי 1945.

לאחר המלחמה הוא הועמד למשפט, אחד מהמשפטים שנערכו באשמת שיתופי פעולה, שהתקיימו אחרי מלחמת העולם השנייה בצרפת, אך זוכה ב-2 ביולי 1948.

בנו, רנה לור, הפך אף הוא לגנרל בצבא הצרפתי. בן נוסף, אנרי לור, הפך לאדמירל.

קישורים חיצוניים 
 אמיל לור באתר הגנרלים של מלחמת העולם השנייה

הערות שוליים 

אנשי צבא צרפתים במלחמת העולם השנייה
אנשי צבא צרפתים במלחמת העולם הראשונה
גנרלים צרפתים
מפקדי ארמיות בצבא צרפת במלחמת העולם השנייה
מפקדי גייסות בצבא צרפת במלחמת העולם השנייה
צרפתים שנולדו ב-1881
צרפתים שנפטרו ב-1957